Μετρό Κωνσταντινούπολης

Το Μετρό Κωνσταντινούπολης () είναι ο υπόγειος σιδηρόδρομος που εξυπηρετεί την πόλη της Κωνσταντινούπολης, της δυτικής Τουρκίας. Το μετρό λειτουργείται από τη δημόσια επιχείρηση Metro Istanbul (γνωστή ως Istanbul Ulaşım A.Ş., έως το 2016), που ελέγχεται από το Μητροπολιτικό Δήμο της Κωνσταντινούπολης. Το παλαιότερο τμήμα του μετρό είναι η γραμμή M1, η οποία άνοιξε το 1989. Σήμερα περιλαμβάνει 133 σταθμούς σε λειτουργία, με 83 υπό κατασκευή.

Το σύστημα αποτελείται από τις γραμμές M1, M2, M3, M4, M5 και M6 Μίνι-Μετρό. Ορισμένες γραμμές είναι υπό κατασκευή ή είναι υπό σχεδιασμό: ενώ οι γραμμές M7 (Καμπατάς-Μαχμούτμπεη), και M9 (Ατακιόι-Ικιτελί) θα βρίσκονται στην ευρωπαϊκή πλευρά.Rayli Sistemler. Ibb.gov.tr. Retrieved on 2013-08-12.

Το μετρό συνδέεται με τα υπόγεια συστήματα της σήραγγας Marmaray (που συνδέει σιδηροδρομικά την ευρωπαϊκή και την ασιατική πλευρά της πόλης).

 Ιστορία 

 Προϊστορία 
Η παλαιότερη υπόγεια αστική σιδηροδρομική γραμμή στην Κωνσταντινούπολη είναι το Tünel, το οποίο τέθηκε σε λειτουργία στις 17 Ιανουαρίου 1875. Είναι η δεύτερη παλαιότερη στον κόσμο υπόγεια αστική σιδηροδρομική γραμμή, μετά το Μετρό του Λονδίνου, που κατασκευάστηκε το 1863 και η πρώτη υπόγεια αστική σιδηροδρομική γραμμή στην ηπειρωτική Ευρώπη.https://tfl.gov.uk/corporate/about-tfl/culture-and-heritage/londons-transport-a-history/london-underground/a-brief-history-of-the-undergroundμικρογραφία|Ο Σταθμός του Καρακιόι|αριστερά|228x228εσ

Το πρώτο γενικό σχέδιο, για ένα πλήρες δίκτυο μετρό στην Κωνσταντινούπολη, με τίτλο "Avant Projet d'un Métropolitain à Constantinople", σχεδιάστηκε από τον Γάλλο μηχανικό Λ. Γκέρμπι και χρονολογείται στις 10 Ιανουαρίου 1912. Το σχέδιο περιλάμβανε συνολικά 24 σταθμούς μεταξύ των περιοχών Τοπ Καπί και Σισλί και διέθετε σύνδεση μέσω του Κερατίου Κόλπου. Τα σχεδιαγράμματα του έργου, το οποίο δεν υλοποιήθηκε ποτέ, εκτίθενται σήμερα στο Μουσείο του Τεχνικού Πανεπιστημίου της Κωνσταντινούπολης.https://www.entreprises-coloniales.fr/proche-orient/Consortium_de_Constantinople.pdf

Το 1936, ο Γάλλος πολεοδόμος Ενρί Προστ πρότεινε ένα υπόγειο σιδηροδρομικό δίκτυο μεταξύ των περιοχών της Πλατείας Ταξίμ και Μπεγιαζίτ.https://web.archive.org/web/20160304034924/http://www.megaron.yildiz.edu.tr/yonetim/dosyalar/03-01-Megaron-104-111.pdf Τον Οκτώβριο του 1951, η ολλανδική εταιρεία Nedeco πρότεινε μια παρόμοια διαδρομή μεταξύ Πλατείας Ταξίμ και Μπεγιαζίτ. Έπειτα, τον Σεπτέμβριο του 1952, ο Διευθυντής του Τμήματος Μεταφορών του Παρισιού, Μαρκ Λαγκεβίν, ετοίμασε μια έκθεση 14 κεφαλαίων μαζί με τον συνεργάτη του, Λουί Μιζουνέ, για την υλοποίηση του έργου και την ενσωμάτωσή του με τα άλλα μέσα μαζικής μεταφοράς της πόλης. Ωστόσο, αυτά τα σχέδια δεν τέθηκαν ποτέ σε ισχύ και όλες οι προτάσεις τέθηκαν σε αναμονή μέχρι το 1987, όταν έγινε ο σχεδιασμός για το σημερινό Μετρό της Κωνσταντινούπολης.
 Το σύγχρονο μετρό 
αριστερά|μικρογραφία|Η Γέφυρα του Κερατίου ΚόλπουΟι εργασίες κατασκευής για το πρώτο σύγχρονο σιδηροδρομικό σύστημα μαζικής μεταφοράς ξεκίνησαν το 1989 και αρχικά, η Γραμμή 1 ονομαζόταν «Hafif Metro» (που μεταφράζεται ως «ελαφρύ μετρό»). Αν και κατασκευάστηκε ως μια πλήρως διαχωρισμένη γραμμή, η Γραμμή 1 λειτουργεί με μικρότερους συρμούς και μικρότερες αποβάθρες σταθμών, απ' ό,τι σε μια παραδοσιακή γραμμή μετρό, εξ' ου και η ονομασία της ως «ελαφρύ μετρό». Έπειτα, Γραμμή 1 επεκτάθηκε από το Ακσαράι, προς τα δυτικά προάστια, φτάνοντας στο Διεθνές Αεροδρόμιο της Κωνσταντινούπολης "Ατατούρκ", στα νοτιοδυτικά το 2002.

Η κατασκευή της Γραμμής 2, ξεκίνησε στις 11 Σεπτεμβρίου 1992, αλλά αντιμετώπισε πολλές προκλήσεις, λόγω των πολυάριθμων αρχαιολογικών χώρων, που ανακαλύφθηκαν κατά τη διαδικασία των γεωτρήσεων, που επιβράδυνε πλήρως την κατασκευή πολλών σταθμών, ειδικά στα νότια προάστια. Έχοντας λάβει υπόψη τη σεισμική δραστηριότητα στην Κωνσταντινούπολη, ολόκληρο το δίκτυο κατασκευάστηκε με τη μέθοδο cut-and-cover για να αντέχει σε σεισμό έως και 9,0 της κλίμακας Ρίχτερ.

Το πρώτο τμήμα μεταξύ Ταξίμ και Λεβέντ τέθηκε σε λειτουργία, μετά από κάποιες καθυστερήσεις, στις 16 Σεπτεμβρίου 2000. Στις 2 Σεπτεμβρίου 2010, ακολούθησε το βόρειο τέρμα Darüşşafaka. Η νότια επέκταση της Γραμμής 2 από το Ταξίμ στο Γενικαπί, πέρα από τον Κεράτιο Κόλπο μέσω του σταθμού Haliç, στη γέφυρα και υπόγεια, τέθηκε σε λειτουργία στις 15 Φεβρουαρίου 2014.

 Γραμμές 
ΓραμμήΣύμβολοΔιαδρομήΕγκαίνιαΜήκοςΣταθμοίM1σύνδεσμος=M1 (Istanbul Metro)|κέντρο|28x28εσ Γενικαπί ↔ Αεροδρόμιο Ατατούρκ198926.8 χλμ.23M2σύνδεσμος=M2 (Istanbul Metro)|κέντρο|28x28εσ Γενικαπί ↔ Χατζιοσμάν200023.5 χλμ.16M3σύνδεσμος=M3 (Istanbul Metro)|κέντρο|28x28εσΚιραζλί ↔ Μετροκέντ201312.5 χλμ.9M4σύνδεσμος=M4 (Istanbul Metro)|κέντρο|28x28εσΚαντίκιοϊ ↔ Αεροδρόμιο Σαμπιχά Γκιοκτσέν201233.9 χλμ.23M5σύνδεσμος=M5 (Istanbul Metro)|κέντρο|28x28εσΟυσκουντάρ ↔ Τσεκμέκιοϊ201720 χλμ.16M6σύνδεσμος=M6 (Istanbul Metro)|κέντρο|28x28εσΛεβέντ ↔ Πανεπιστήμιο Μπογάζιτσι20153.3 χλμ.4M7σύνδεσμος=M7 (Istanbul Metro)|κέντρο|28x28εσΜετσιντιγιέκιοϊ ↔ Μαχμούτμπεϊ202020 χλμ.17M8σύνδεσμος=M8 (Istanbul Metro)|κέντρο|28x28εσΜποστάντζι ↔ Παρσελλερ202314.2 χλμ.13M9σύνδεσμος=M9 (Istanbul Metro)|κέντρο|28x28εσΟλιμπιγιάτ ↔ Μπαχάριγιε20216 χλμ.5M11σύνδεσμος=M11 (Istanbul Metro)|κέντρο|28x28εσΚαγιθάνε ↔ Καργο Τερμiναλi202334 χλμ.7Σύνολο:194 χλμ.133

 Χάρτης 

 Δείτε επίσης 

 Μετρό
 Μεταφορές στην Κωνσταντινούπολη
 Σιδηρόδρομοι στην Τουρκία
 Μεταφορές στην Τουρκία
 Κωνσταντινούπολη
 Τουρκία
 Κατάλογος μετρό του κόσμου
 Αεροδρόμιο Κωνσταντινούπολης
 Σήραγγα του Μαρμαρά

 Εξωτερικοί σύνδεσμοι 

 Η Επίσημη Ιστοσελίδα της Metro Istanbul A.Ş. 
 Χάρτης του Συστήματος του Μετρό Κωνσταντινούπολης 
 https://www.istanbulmetromap.com/ 

 Παραπομπές 

Κατηγορία:Κωνσταντινούπολη
Κατηγορία:Μεταφορές στην Τουρκία
Κωνσταντινούπολη